Apenininis rudasis lokys
Apenininis rudasis lokys, kitaip marsikinis rudasis lokys (lot. Ursus arctos marsicanus) – rudojo lokio (Ursus arctos) porūšis, gyvenantis mažame areale Apeninų pusiasalyje (Abrucio nacionaliniame parke ir galbūt Montagne del Morrone kalnų grupėje). Spėjamas porūšio populiacijos dydis – 30-40 lokių. Lotyniškas pavadinimas marsicana kilęs iš Marsikos (lot. Marsica) – vietovės Abrucuose – pavadinimo. Vyksta diskusijos, ar gyvūnas turėtų būti laikomas porūšiu ar atskiru taksonu.